section_heading: Klupska karijera
paragraph_text: Nakon Europskog prvenstva 2004. godine Stam prelazi u AC Milan. Početkom sezone 2004/05. s AC Milanom osvaja Talijanski superkup i, nakon nevjerojatnih 3-0 iz prvog poluvremena, gubi u finalu UEFA Lige prvaka od Liverpoola. Liverpool je u drugom poluvremenu nadoknadio gubitak i rezultatom 3:3 ušao u produžetke i nakon boljeg izvođenja jedanasteraca postao prvakom. Početkom 2006. godine Stam je najavio povratak u "Eredivisie" (Nizozemsku 1.ligu) i potpisao dvogodišnji ugovor s Ajaxom, iako se govorilo da će se vjerojatno vratiti u svoj bivši klub PSV Eindhoven.